Oslo–København

For filmen, se Oslo – København
Oslo – København er en fergerute som har vært drevet i over 150 år. Ruten går fra Oslo i Norge til København i Danmark. Rederiet er DFDS Seaways og dagens skip på ruten er MS «Pearl Seaways» og MS «Crown Seaways» som går i pendeltrafikk mellom stedene slik at det er daglige avganger fra begge steder. Hjemmehavnen til skipene er i Frihavn i København. Overfarten tar 17 timer. Avgangen er 16.30 og ankomsten er 09.45 neste dag. Før hadde ruten en anløpshavn i Helsingborg. Stoppet i Helsingborg ble nedlagt 15. oktober 2006.


== Historie ==
Våren 2011 ble begge skipene malt mørkeblå med hvit logo utvendig og Pearl of Scandinavia byttet navn til MS Pearl Seaways. Crown of Scandinavia ble satt i dokk i starten av januar 2013 og ble omdøpt til MS Crown Seaways.
Våren 2014 gjennomgikk skipene en omfattende renovering. Nye fasiliteter om bord var blant annet nye luksuslugarer, nytt interiør og oppgradering av restauranter, butikker og andre fellesområder.
I 2019 ble et nytt landstrømanlegg tatt i bruk i Oslo. I 2021 ble et tilsvarende anlegg satt i drift også i København. De to landstrømanleggene forsyner DFDS' ferger med strøm mens de ligger til kai, slik at de kan skru av dieselmotorene og dermed unngår å slippe ut avgasser i luften.
Sommeren 2020 startet DFDS å anløpe Frederikshavn på veien til København etter at Stena Line la ned sin rute mellom Oslo og Frederikshavn i forbindelse med koronaviruspandemien


== Skipene ==


=== «Pearl Seaways» ===
Pearl Seaways ble kjøpt av DFDS i 2001 og hadde sin første tur mellom Oslo og København 26. juni 2001. Skipet er det største på Oslo–København-ruten og har plass til 2168 passasjerer og 350 biler. Fram til januar 2011 het skipet Pearl of Scandinavia. Samme år fikk skipet kasino ombord.


=== «Crown Seaways» ===
Crown Seaways har gått i denne ruten siden skipet ble bygget i 1994. Skipet har plass til 2044 passasjerer og 450 biler.


== Fasiliteter ombord ==
Restauranter og kafeer7 Seas Restaurant
Blue Riband Brasseri
Marco Polo Gourmetrestaurant
Explorers Steakhouse
Latitude Cafe
BaressoShoppingTax-Free Shop
KlesbutikkUnderholdningKasino (kun på Pearl Seaways)
Diskotek (kun på Crown Seaways)
Adventure Club (badeland)
Columbus Nightclub
Piratklubben
Kidz club
Saunagus
Kino
BarerBarerRed & White
Navigators
Mermaid (utendørsbar på akterdekket)
Neptune Skybar (utendørsbar på fordekket)


== Timetabell Oslo – København ==


== Timetabell København – Oslo ==


== Ulykker i rutens historie ==
Den eneste ulykken i nyere tid skjedde den 17. november 2010. Fergen MS «Pearl Seaways» med det daværende navnet Pearl of Scandinavia var på vei fra Oslo til København med ca 550 passasjerer ombord da en ombygget elbil eksploderte på bildekket kl 06.00 om morgenen. Eksplosjonene førte til en stor brann som førte til at flere biler og store deler av bildekket ble totalskadet. Ingen kom til skade i ulykken og skipet kunne fortsette til København. Etter en og en halv uke med reparasjoner var skipet tilbake i ruten. Etter ulykken ble det forbudt å lade elbiler ombord på skipene.


== Referanser ==


== Eksterne lenker ==
http://www.dfdsseaways.no/om-bord/oslo-kobenhavn-ombord/skip/
http://www.dfdsseaways.no/om-bord/oslo-kobenhavn-ombord/